Очамчыра ашыцааӡарҭа аԥҵоуп ООН ақыҭанхамҩеи афатәааглыхреи реиҿкаара ацхыраарала, Аԥсны 2012 шықәсазы Шәачантәи иқәнагалаз амцаԥшьхәаҷа зԥырхагахаз ашыц аиҭашьақәыргыларазы.
"Ажәлақәа ааган ашыц ахьыҟаз Бзыԥҭа амилаҭтә парк ажәахатәи акилометр аҿы иҟоу ҭыԥк аҟнытә. Урҭ ҩымз-хымз аҟәшәара ҳаҿын. 80 нызықь жәла иахьа иҳамоуп. 100 % рахьынтә 88% рҟынӡа ажәлақәа гәылҭәааны иҟоуп. Ажәлала ашыц наганы иара аҭыԥ аҿы еиҭауҳарцаз быжьба -ааба шықәса аҭахуп. Уи аԥхьа иаҳааӡоз шьҭа еиҭауҳаратәы иҟоуп, ианеиҭауҳауа ашьҭахьгьы ихьчатәуп. Шәкәырча Кәыдры амшын иахьалало аҭыԥ иара иатәын уаанӡагьы, уажәы иҳамоу аиҭаҳатә убра инаганы еиҭаҳҳарц ҳҭахуп, уи ахылаԥшра арҭалоит. Ҳаԥхьаҟа ҩ-нызқь шьапы еиҭаҳҳартә иҳамоуп. Ашыц иара иҷыдоу аҭыԥ аҭахуп, аԥслымӡ бзиа иабоит, адгьыл иахьымчу иҟалаӡом. Уажәы иаартхаз ааӡарҭаҿы иаҭаху ауаа ҳамоуп, рдыррагьы ыҟоуп", - ҳәа еиҭеиҳәеит Леиба.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит:
- Анаплакҩы Дбар еиҭеиҳәеит Бзыԥтәи аҩхааҟны ашыц аиқәырхара шрылшаз
-
Бебиа Аԥсны ашыц аҿиаразы: аԥсабара ҳацхраап ҳәа ҳгәыӷуеит